## Naredba o zabrani uvoza u Republiku Hrvatsku radi sprječavanja unošenja transmisivnih spongiformnih encefalopatija

### NN 15/2005 (31.1.2005.), Naredba o zabrani uvoza u Republiku Hrvatsku radi sprječavanja unošenja transmisivnih spongiformnih encefalopatija

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

246

Na
temelju članka 11. stavka 1. točke 18. Zakona o veterinarstvu (»Narodne
novine«, broj 70/97. , 105/01. i 172/03), ministar poljoprivrede, šumarstva i
vodnoga gospodarstva donosi

## NAREDBU

### o zabrani uvoza u Republiku Hrvatsku radi sprjeČavanja unoŠenja transmisivnih spongiformnih encefalopatija

I.

1) Radi
sprječavanja unošenja u Republiku Hrvatsku trans­misivnih spongiformnih
encefalopatija zabranjuje se uvoz u Republiku Hrvatsku sljedećih pošiljaka:

*1.
živih goveda;*

*2.
proizvoda podrijetlom od goveda;*

*3.
tkiva specificiranog rizika podrijetlom od sljedećih životinja:*

–
cijela glava (isključujući jezik), uključujući mozak, oči, ganglije trigeminusa
i tonzile; timus; slezena i kičmena moždina goveda starijih od šest mjeseci, te
crijeva od duodenuma do rektuma životinja svih dobnih kategorija;

–
kralježnica, uključujući i dorzalni korijen ganglija, od goveda starijih od 30
mjeseci;

–
lubanja uključujući mozak i oči, tonzile i leđna moždina ovaca i koza starijih
od 12 mjeseci ili koje imaju probijene trajne sjekutiće u gingivi, i slezena
ovaca i koza svih dobnih kategorija;

–
strojno otkošteno meso, dobiveno od kosti kralježnica goveda, ovaca ili koza;

– ako
sa trupa životinja namijenjenih ljudskoj prehrani nisu uklonjena tkiva navedena
u podstavcima 1 – 4 ove točke, cijeli trup, odnosno njegovi dijelovi koji
sadrže navedena tkiva, smatraju se tkivom specificiranog rizika.

*4.
životinjski proteini i masnoće,* koji se koriste u ishrani svih vrsta životinja čije
meso se koristi u prehrani ljudi:

–
mesno-koštano brašno;

– mesno
brašno;

–
koštano brašno;

– krvno
brašno;

–
jetreno brašno;

– kožno
brašno;

–
sušena plazma i ostali krvni proizvodi;

–
hidrolizirani proteini životinjskog podrijetla;

– brašno
od papaka;

–
brašno od rogova;

– mesno
brašno peradi;

–
brašno od perja;

– suhi
čvarci;

–
riblje brašno;

–
dikalcijev fosfat;

–
želatina;

– svi
ostali proizvodi koji sadrže proteine životinjskog podrijetla;

– sve
vrste krmiva i gotove stočne hrane koje sadrže bilo koju komponentu navedenu u
prethodnim podstavcima ove točke.

2)
Zabrana nevedena u stavku 1. točki 3. ove točke, ne primjenjuje se na soljena
goveđa crijeva ukoliko potječu iz zemalja navedenih u Prilogu 1., pod
Kategorijom 1. ove Naredbe, te ukoliko su ispunjeni sljedeći
veterinarsko-zdravstveni uvjeti koji moraju biti navedeni u
veterinarsko-zdravstvenoj svjedodžbi (certifikatu), koju potvrđuje ovlašteni
veterinar zemlje izvoznice:

– da
životinje nisu hranjene mesno-koštanim brašnom i ostalim krmivima životinjskog
podrijetla koja sadrže tkiva sisavaca;

II.

Zabrana
navedena u točki I. ove Naredbe ne primjenjuje se na sljedeće pošiljke:

*1.
riblje brašno* i
stočna hrana koja sadrži riblje brašno za prehranu životinja osim preživača,
ukoliko je riblje brašno proiz­ve­deno u proizvodnim objektima koji proizvode
isključivo pro­izvode ribljeg podrijetla i stočna hrana koja sadrži riblje
brašno je proizvedena u objektima koji ne proizvode stočnu hranu za pre­živače,

*2. mlijeko i proizvodi od mlijeka;*

*3. mliječne zamjenice* pod uvjetom da ne sadrže
proteine dobivene iz tkiva sisavaca i masnoće životinjskog podrijetla;

*4. sjeme životinja za umjetno osjemenjivanje,
goveđe jajne stanice i embriji;*

*5. kože,* sirove, soljene, namijenjene isključivo
industrijskoj uporabi;

*6.
želatina*
koja nije dobivena iz tkiva preživača;

*7.
želatina,* *dobivena
iz tkiva preživača,* koji su bili pregledani prije i poslije klanja i
procijenjeni zdravstveno ispravnim, i u slučaju, ako je govedo starije od 30
mjeseci, da je bilo pregledano na prisutnost uzročnika GSE (pregled nije
obvezan za goveda, koja su bila rođena, uzgajana i zaklana u zemljama navedenih
u Prilogu 1., pod Kategorijom 1., ove Naredbe i pod uvjetom da je želatina
dobivena po jednom od sljedećih postupaka:

–
ukoliko je dobivena iz kože preživača, postupkom obrade s kiselinom ili
lužinom, kojem slijedi jedno ili više ispiranja i potrebno je naknadno
prilagoditi pH. Želatinu je potrebno izdvojiti uzastopnim jednokratnim i
višekratnim zagrijavanjem, kojem slijedi čišćenje s filtriranjem i
sterilizacijom; ili

– ukoliko je dobivena iz kostiju preživača, postupkom
prerade kojim je sav koštani materijal u potpunosti zdrobljen i odmašćen vrućom
vodom te obrađen razrjeđenom solnom kiselinom (s najmanjom koncentracijom od 4%
i pH < 1,5), u razdoblju od najmanje dva dana, nakon čega slijedi postupak
zasićenom lužnatom otopinom (pH > 12,5) u razdoblju od najmanje 20 dana, i
postupak sterilizacije pri 138 °C – 140 °C u trajanju od 4 sekunde.

*8. kolagen,* dobiven iz kože goveda koja su bila
pregledana prije i poslije klanja i
procijenjena zdravstveno ispravnim, i u slu­­čaju, ukoliko je govedo
starije od 30 mjeseci, da je bilo pregledano na prisutnost uzročnika GSE
(pregled nije obvezan za goveda koja su bila rođena, uzgajana i zaklana u
zemljama navedenim u Prilogu 1, pod Kategorijom 1. ove Naredbe), putem postupka
koji sadrži sljedeće faze:

– lužnata obrada najmanje 24 sata kod pH 13, odnosno
druga odgovarajuća obrada u intervalu do pH ne manje od 11,5 i najmanje 48
sati;

– neutralizacija;

– ekstrakcija s kiselinom pri pH 0,8 najmanje 6 sati
na sobnoj temperaturi, odnosno druga odgovarajuća obrada u intervalu do pH
najviše 3,3 u trajanju od najmanje 48 sati pri sobnoj temperaturi;

– sušenje pri najmanje 80°C;

*9. dikalcijev fostat,* bez ostataka proteina i
masnoća, za pre­hranu životinja, osim preživača, ukoliko su ispunjeni sljedeći
uvjeti:

– da je dobiven u odobrenim objektima za preradu,
odnosno nije dobiven u objektima za preradu životinjskih otpadaka;

– da je dobiven iz kostiju goveda, koje je bilo
pregledano prije i poslije klanja i ocijenjeno kao zdravstveno ispravno, i u
slučaju, ukoliko je govedo starije od 30 mjeseci, da je bilo pregledano na
prisutnost GSE (pregled nije obvezan za goveda, koja su bila rođena, uzgajana i
zaklana u zemljama navedenim u Prilogu 1., pod Kategorijom 1. ove Naredbe);

– da je dobiven postupkom koji osigurava da je sva
koštana masa fino zdrobljena i odmašćena vrućom vodom, te obrađena razrjeđenom
HCl (pri minimalnoj koncentraciji 4% i pH < 1,5), u razdoblju od najmanje
dva dana, nakon čega slijedi obrada dobivene fosforne otopine vapnom, što
uzrokuje taloženje dikalcijevog fosfata pri pH 4 – 7, koji se na kraju suši
zrakom ulazne temperature od 65°C do 325°C i izlazne temperature od 30°C do
65°C, ili jednako vrijednim postupkom, za koji garantira pro­izvođač;

*10. hidrolizirani životinjski protein* iz koža životinja s
molekularnom težinom ispod 10 000 daltona, namijenjen za ishranu
životinja, osim preživača, ukoliko su ispunjeni sljedeći uvjeti:

– da je dobiven u odobrenim objektima za preradu,
odnosno nije dobiven u objektima za preradu životinjskih otpadaka;

– da je dobiven iz koža životinja, koje su bile
zaklane na klaonici i pregledane prije i poslije klanja, te ocijenjene
zdravstveno ispravnima za prehranu ljudi;

– da je dobiven proizvodnim postupkom, koji uključuje
odgovarajuće mjere za svođenje na minimum opasnosti od kontaminacije koža,
prepariranje sirovih koža stavljanjem u rasol, obra­da vapnom i intenzivnim
pranjem nakon čega slijedi termička obrada sirovih koža pri pH > 11 u
trajanju 3 sata pri temperaturi > 80°C, te toplinska obrada na > 140°C u
trajanju od 30 minuta pri tlaku višem od 3,6 bara, ili da su dobiveni
jednakovrijednim postupkom kojeg garantira proizvođač;

*11.
hrana za pse i mačke,* osim ukoliko ne sadrže tkiva goveda podrijetlom iz zemalja navedenim u
Prilogu 1. pod Kategorijom 4. ove Naredbe.

III.

Uz
pošiljke navedene u točki II. ove Naredbe, u Republiku Hrvatsku dozvoljava se
uvoz sljedećih pošiljaka, ukoliko potječu od životinja, rođenih, uzgajanih i
zaklanih u zemljama, navedenim u Prilogu 1. pod Kategorijom 1. ove Naredbe:

1*.
živa goveda, ovce i koze,* ukoliko su ispunjeni sljedeći dodatni uvjeti,
koji moraju biti potvrđeni na veterinarsko-zdravstvenoj svjedodžbi
(certifikatu):

– da
životinje nisu hranjene mesno-koštanim brašnom i stočnom hranom koja sadrži
tkiva sisavaca;

*2.
konfekcionirano meso goveda bez kosti, te meso ovaca i koza.* Na veterinarsko-zdravstvenoj
svjedodžbi (certifikatu) moraju biti potvrđeni sljedeći dodatni uvjeti:

– da
životinje nisu hranjene mesno-koštanim brašnom i stočnom hranom koja sadrži
tkiva sisavaca;

– da je
u zemlji izvoznici uveden sistem koji omogućava praćenje podrijetla svježeg
mesa dobivenog od goveda, ovaca ili koza, do proizvodnih objekata u kojima je
bilo proizvedeno;

*3.
mesne prerađevine i drugi proizvodi dobiveni od mesa goveda, ovaca i koza,* ukoliko su ispunjeni
sljedeći dodatni uvjeti, koji moraju biti potvrđeni na
veterinarsko-zdravstvenoj svje­dodžbi (certifikatu):

– da životinje nisu hranjene mesno-koštanim brašnom i
stočnom hranom koja sadrži tkiva sisavaca;

– da je u zemlji izvoznici uveden sistem koji
omogućava praćenje podrijetla mesnih prerađevina i drugih proizvoda dobivenih
od goveda, ovaca ili koza, do proizvodnih objekata u kojima su bili
proizvedeni;

*4. tkiva specificiranog rizika;*

*5. loj, namijenjen prehrambenoj industriji,* ukoliko su ispu­njeni
sljedeći dodatni uvjeti, koji moraju biti potvrđeni na
veterinarsko-zdravstvenoj svjedodžbi (certifikatu):

– da životinje nisu hranjene mesno-koštanim brašnom i
stočnom hranom koja sadrži tkiva sisavaca;

– da je u zemlji izvoznici uveden sistem koji
omogućava praćenje podrijetla svježeg mesa i mesnih prerađevina dobivenih od
goveda, do proizvodnih objekata u kojima su bili proizvedeni;

*6. loj, namijenjen industrijskoj preradi,* ukoliko su ispunjeni
sljedeći dodatni uvjeti, koji moraju biti potvrđeni na veterinarsko-
-zdravstvenoj svjedodžbi (certifikatu):

– da
životinje nisu hranjene mesno-koštanim brašnom i stočnom hranom koja sadrži
tkiva sisavaca;

*7.
topljenih masnoća,* ukoliko su ispunjeni sljedeći dodatni uvjeti, koji moraju biti
potvrđeni na veterinarsko-zdravstvenoj svjedodžbi (certifikatu):

– da
životinje nisu hranjene mesno-koštanim brašnom i stočnom hranom koja sadrži
tkiva sisavaca;

IV.

Uz
pošiljke navedene u točki II. ove Naredbe, u Republiku Hrvatsku dozvoljava se
uvoz sljedećih pošiljaka, ukoliko potječu od životinja, rođenih, uzgajanih i
zaklanih u zemljama, navedenim u Prilogu 1. pod Kategorijom 2. ove Naredbe:

*1.
živa goveda,* ukoliko
su ispunjeni sljedeći dodatni uvjeti, koji moraju biti potvrđeni na
veterinarsko-zdravstvenoj svje­dodžbi (certifikatu):

– da je
hranidba preživača proteinima dobivenim od sisavaca zabranjena, te da je
zabrana učinkovito provođena;

– da su
životinje, koje su namijenje izvozu u Republiku Hrvatsku, trajno označene u
skladu sa sistemom identifikacije, koji omogućava praćenje unatrag do majke
goveda i stada podrijetla, i nisu potomstvo ženke kod koje je postojala sumnja
na GSE;

*2.
žive ovce i koze,* ukoliko su ispunjeni sljedeći dodatni uvjeti, koji moraju biti
potvrđeni na veterinarsko-zdravstvenoj svjedodžbi (certifikatu):

a) da
je hranidba preživača proteinima dobivenim od sisavaca zabranjena, te da je
zabrana učinkovito provođena;

b) ovce
i koze za rasplod, da su:

– ili u
kontinuitetu držane od rođenja ili najmanje u posljednje tri godine u uzgojima
koji udovoljavaju sljedećim kriterijima:

–
provodi se redovna veterinarska kontrola;

–
životinje su označene;

–
grebež ovaca (Scrapie) nije bio potvrđen;

–
provodi se uzorkovanje starih ženskih životinja namijenjenu izlučenju;

– u
uzgoj se uvode samo životinje koje udovoljavaju istim kriterijima,

 ili

– su
ovce ARR/ARR prionsko proteinskog genotipa te potječu iz uzgoja u kojem grebež
ovaca (Scrapie) nije bio utvrđen u posljednjih šest mjeseci;

*3.
meso goveda, ovaca i koza, te drugih proizvoda dobivenih od mesa goveda, ovaca
ili koza,*
ukoliko su ispunjeni sljedeći dodatni uvjeti, koji moraju biti potvrđeni na
veterinarsko-zdravstvenoj svjedodžbi (certifikatu):

– da je
u zemlji podrijetla, odnosno zemlji izvoznici na snazi zabrana prehrane
preživača proteinima dobivenim od sisavaca i stočnom hranom koja sadrži tkiva
sisavaca, te da je zabrana učinkovito provođena;

– da je
na snazi obvezno prijavljivanje i ispitivanje na prisutnost GSE svakog goveda,
koje pokazuje kliničke znakove GSE-a;

– da životinje nisu zaklane nakon omamljivanja
korištenjem plina, ubrizganog u kranijalnu šupljinu, niti su istom metodom
ubijane odmah, niti su zaklane nakon omamljivanja laceracijom središnjih
živčanih tkiva pomoću produženog instrumenta u obliku štapa, koji se uvodi u
kranijalnu šupljinu;

– prerađevine i drugi proizvodi dobiveni od mesa
goveda, ovaca i koza ne smiju sadržavati niti su dobiveni od tkiva navedenih u
točki I. stavku 1. točki 3. ove naredbe, s iznimkom soljenih goveđih crijeva
podrijetlom iz zemalja navedenih u Prilogu 1. pod Kategorijom 1. ove Naredbe;

– da
prerađevine i drugi proizvodi ne sadrže strojno otko­š­teno meso, dobiveno s
kostiju goveda, ovaca ili koza;

– da je
u zemlji podrijetla, odnosno zemlji izvoznici uveden sistem koji omogućava
praćenje podrijetla svježeg mesa, mesnih prerađevina i drugih proizvoda
dobivenih od goveda, ovaca ili koza, do proizvodnih objekata u kojima su bili
proizvedeni;

*4.
tkiva specificiranog rizika podrijetlom od sljedećih životinja:*

–
lubanja uključujući mozak i oči, tonzile i leđna moždina goveda starijih od 12
mjeseci, te crijeva od duodenuma do rektuma goveda svih dobnih kategorija;

–
lubanja uključujući mozak i oči, tonzile i leđna moždina ovaca i koza starijih
od 12  mjeseci ili koje imaju probijene
trajne sjekutiće u gingivi, i slezena ovaca i koza svih dobnih kategorija;

*5.
loj, namijenjen prehrambenoj industriji,* ukoliko su ispu­njeni sljedeći dodatni uvjeti, koji
moraju biti potvrđeni na vete­rinarsko-zdravstvenoj svjedodžbi (certifikatu):

– da je
u zemlji podrijetla, odnosno zemlji izvoznici na snazi zabrana prehrane
preživača proteinima dobivenim od sisavaca i stočnom hranom koja sadrži tkiva
sisavaca, te da je zabrana učinkovito provođena;

– da
životinje od kojih je dobiven loj nisu bile hranjene krmivima animalnog
podrijetla;

– da je
na snazi obvezno prijavljivanje i ispitivanje na prisutnost GSE svakog goveda,
koje pokazuje kliničke znakove GSE-a;

– da je
u zemlji izvoznici uveden sistem koji omogućava praćenje podrijetla svježeg
mesa, mesnih prerađevina i drugih proizvoda životinjskog podrijetla dobivenih
od goveda, do pro­izvodnih objekata u kojima su bili proizvedeni;

*6.
loj, namijenjen industrijskoj preradi,* ukoliko su ispunjeni sljedeći dodatni uvjeti, koji
moraju biti potvrđeni na veterinarsko-
-zdravstvenoj svjedodžbi (certifikatu):

– da je
u zemlji podrijetla, odnosno zemlji izvoznici na snazi zabrana prehrane
preživača proteinima dobivenim od sisavaca i stočnom hranom koja sadrži tkiva
sisavaca, te da je zabrana učinkovito provođena;

– da je
na snazi obvezno prijavljivanje i ispitivanje na prisutnost GSE svakog goveda,
koje pokazuje kliničke znakove GSE-a;

*7.
topljene masnoće,* ukoliko su ispunjeni sljedeći dodatni uvjeti, koji moraju biti
potvrđeni na veterinarsko-zdravstvenoj svjedodžbi (certifikatu):

– da je
hranidba preživača proteinima dobivenim od sisavaca zabranjena, te da je
zabrana učinkovito provođena;

– da
životinje od kojih su dobivene sirovine nisu bile hranjene krmivima animalnog
podrijetla;

– da je
na snazi obvezno prijavljivanje i ispitivanje na prisutnost GSE svakog goveda,
koje pokazuje kliničke znakove GSE-a;

– da ne
sadrže i nisu dobiveni od tkiva navedenih u točki 4. ove točke.

V.

Uz
pošiljke navedene u točki II. ove Naredbe, u Republiku Hrvatsku dozvoljava se
uvoz sljedećih pošiljaka, ukoliko potječu od životinja, rođenih, uzgajanih i
zaklanih u zemljama navedenim u Prilogu 1. pod Kategorijom 3. ove Naredbe:

*1.
živa goveda,*
ukoliko su ispunjeni sljedeći dodatni uvjeti, koji moraju biti potvrđeni na
veterinarsko-zdravstvenoj svjedod­ž­bi (certifikatu):

– da je
hranidba preživača proteinima dobivenim od sisavaca zabranjena, te da je
zabrana učinkovito provođena;

– da su
životinje, koje su namijenje izvozu u Republiku Hrvat­sku, trajno označene u
skladu sa sistemom identifikacije, koji omogućava praćenje unatrag do majke
goveda i stada pod­rijetla, i nisu potomstvo ženke kod koje je postojala sumnja
na GSE,

– da su
goveda bila oteljena, uzgojena i ostala u stadima u kojima nije bilo niti
jednoga potvrđenog slučaja GSE u posljed­njih 7 godina, i da govedo, koje je
bilo u stadu naknadno uključivano, potječe iz stada, odnosno gospodarstava s
jednakim statusom, ili da su goveda bila rođena nakon datuma od kojega se
učinkovito provodi zabrana hranidbe preživača proteinima dobivenim od sisavaca;

*2.
žive ovce i koze,* ukoliko su ispunjeni sljedeći dodatni uvjeti, koji moraju biti
potvrđeni na veterinarsko-zdravstvenoj svjedodžbi (certifikatu):

a) da
je hranidba preživača proteinima dobivenim od sisavaca zabranjena, te da je
zabrana učinkovito provođena;

b) ovce
i koze za rasplod, da su:

– ili u kontinuitetu držane od rođenja ili najmanje u
pos­ljednje tri godine u uzgojima koji udovoljavaju sljedećim kriterijima:

– provodi se redovna veterinarska kontrola;

– životinje su označene;

– grebež ovaca (Scrapie) nije bio potvrđen;

– provodi se uzorkovanje starih ženskih životinja
namijenjenu izlučenju;

– u uzgoj se uvode samo životinje koje udovoljavaju
istim kriterijima,

 ili

– su ovce ARR/ARR prionsko-proteinskog genotipa te
potječu iz uzgoja u kojem grebež ovaca (Scrapie) nije bio utvrđen u posljednjih
šest (6) mjeseci;

*3. meso goveda, ovaca i koza i prerađevina, te
drugi pro­izvodi dobiveni od mesa goveda, ovaca ili koza,* ukoliko su ispunjeni
sljedeći dodatni uvjeti, koji moraju biti potvrđeni na
veterinarsko-zdravstvenoj svjedodžbi (certifikatu):

– da je hranidba preživača proteinima dobivenim od sisavaca
zabranjena, te da je zabrana učinkovito provođena;

– da svježe meso i proizvodi podrijetlom od goveda
namijenjeni izvozu u Hrvatsku ne sadrže tkiva specificiranog rizika, navedena u
točki I. stavku 1. točki 3. ove Naredbe s iznimkom soljenih goveđih crijeva
podrijetlom iz zemalja navedenih u Prilogu 1. ove Naredbe;

– da prerađevine i drugi proizvodi ne sadrže strojno
otkoš­teno meso, dobiveno s kostiju kralježnice ili glave goveda;

– da je svako govedo, od kojeg je dobiveno meso i pre­rađevine,
te drugi proizvodi, ukoliko je starije od 30 mjeseci, nakon klanja pregledano
na prisutnost GSE, s negativnim rezultatom;

– da je govedo od kojega je bilo dobiveno meso i pre­rađevine,
te drugi proizvodi od mesa goveda, koje nije bilo pregledano na prisutnost GSE,
bilo mlađe od 6 mjeseci;

– da zemlja podrijetla, odnosno zemlja izvoznica
provodi redovito testiranje na prisutnost GSE svih goveda koja su pokazivala
kliničke znakove oboljenja središnjega živčanog sustava, svih koja su zaklana u
nuždi, oboljelih i uginulih životinja starijih od 24 mjeseca (što treba
potvrditi i u slučaju uvoza mesa životinja mlađih od 24 mjeseca);

– da
životinje nisu zaklane nakon omamljivanja korištenjem plina, ubrizganog u
kranijalnu šupljinu, niti su istom metodom ubijane odmah, niti su zaklane nakon
omamljivanja laceracijom središnjih živčanih tkiva pomoću produženog
instrumenta u obliku štapa, koji se uvodi u kranijalnu šupljinu;

– da je u zemlji podrijetla, odnosno zemlji izvoznici
uveden sistem koji omogućava praćenje podrijetla svježeg mesa, mesnih
prerađevina i drugih proizvoda dobivenih od goveda, ovaca ili koza, do
proizvodnih objekata u kojima su bili proizvedeni;

*4. tkiva specificiranog rizika podrijetlom od
sljedećih životinja:*

– lubanja uključujući mozak i oči, tonzile i leđna
moždina goveda starijih od 12 mjeseci, te crijeva od duodenuma do rektuma
goveda svih dobnih kategorija;

– lubanja uključujući mozak i oči, tonzile i leđna
moždina ovaca i koza starijih od 12
mjeseci ili koje imaju probijene trajne sjekutiće u gingivi, i slezena
ovaca i koza svih dobnih kategorija;

*5. loj, namijenjen uporabi u prehrambenoj
industriji,*
ukoliko su ispunjeni sljedeći dodatni uvjeti, koji moraju biti potvrđeni na
veterinarsko-zdravstvenoj svjedodžbi (certifikatu):

– da je u zemlji podrijetla, odnosno zemlji izvoznici
na snazi zabrana prehrane preživača proteinima dobivenim od sisavaca i stočnom
hranom koja sadrži tkiva sisavaca, te da je zabrana učinkovito provođena;

– da je svako govedo od kojeg je dobiven loj, ukoliko
je starije od 30 mjeseci, nakon klanja pregledano na prisutnost GSE, s
negativnim rezultatom;

– da zemlja podrijetla, odnosno zemlja izvoznica
provodi redovito testiranje na prisutnost GSE svih goveda koja su pokazivala
kliničke znakove oboljenja središnjega živčanog sustava, svih koja su zaklana u
nuždi, oboljelih i uginulih životinja starijih od 24 mjeseca, (što treba
potvrditi i u slučaju uvoza loja, dobivenog od životinja mlađih od 24 mjeseca);

– da je u zemlji izvoznici uveden sistem koji
omogućava praćenje podrijetla svježeg mesa, mesnih prerađevina i drugih pro­izvoda
životinjskog podrijetla dobivenih od goveda, do proizvodnih objekata u kojima
su bili proizvedeni;

*6.
loj, namijenjen industrijskoj preradi,* ukoliko su ispunjeni sljedeći dodatni uvjeti, koji
moraju biti potvrđeni na veterinarsko-
-zdravstvenoj svjedodžbi (certifikatu):

– da je
u zemlji podrijetla, odnosno zemlji izvoznici na snazi zabrana prehrane
preživača proteinima dobivenim od sisavaca i stočnom hranom koja sadrži tkiva
sisavaca, te da je zabrana učinkovito provođena;

– da je
svako govedo od kojeg je dobiven loj, ukoliko je starije od 30 mjeseci, nakon
klanja pregledano na prisutnost GSE, s negativnim rezultatom;

– da
zemlja podrijetla, odnosno zemlja izvoznica provodi redovito testiranje na
prisutnost GSE svih goveda koja su pokazivala kliničke znakove oboljenja
središnjega živčanog sustava, svih koja su zaklana u nuždi, oboljelih i
uginulih životinja starijih od 24 mjeseca, (što treba potvrditi i u slučaju
uvoza loja, dobivenog od životinja mlađih od 24 mjeseca;

*7.
topljene masnoće,* ukoliko su ispunjeni sljedeći dodatni uvjeti, koji moraju biti
potvrđeni na veterinarsko-zdravstvenoj svjedodžbi (certifikatu):

– da je hranidba preživača proteinima dobivenim od
sisavaca zabranjena, te da je zabrana učinkovito provođena;

– da životinje od kojih su dobivene sirovine nisu
bile hranjene krmivima animalnog podrijetla;

– da je
svako govedo od kojeg su dobivene sirovine za proizvodnju topljenih masnoća,
ukoliko je starije od 30 mjeseca, nakon klanja pregledano na prisutnost GSE, s
negativnim rezultatom;

– da
zemlja podrijetla, odnosno zemlja izvoznica provodi redovito testiranje na
prisutnost GSE svih goveda koja su pokazivala kliničke znakove oboljenja
središnjega živčanog sustava, svih životinja koje su zaklane u nuždi, oboljelih
i uginulih životinja starijih od 24 mjeseca, što treba potvrditi i u slučaju
uporabe sirovina govedskog podrijetla, dobivenih od životinja mlađih od 24
mjeseca;

– da ne
sadrže i nisu dobiveni od tkiva navedenih u točki I. stavku 1. točki 3. ove
Naredbe.

VI.

Uz pošiljke navedene u točki II. ove Naredbe, u
Republiku Hrvatsku dozvoljava se uvoz sljedećih pošiljaka, ukoliko potječu od
životinja, rođenih, uzgajanih i zaklanih u zemljama, navedenim u Prilogu 1. pod
Kategorija 4. ove Naredbe:

1. Proizvodi i prerađevine, koji sadrže tkiva goveda,
ukoliko su namijenjeni izložbama, edukaciji, znanstvnim proučavanjima, posebnim
studijama i analizama, pod uvjetom da nakon završetka navednih aktivnosti ne
budu korišteni za prehranu ljudi i životinja, te da budu po uporabi neškodljivo
uništeni;

2. Dijagnostički kitovi, dijagnostički serumi i
ostali dijag­nostički materijali koji sadrže materijal podrijetlom od goveda,
ovaca i koza, pod uvjetom da se po uporabi neškodljivo unište.

VII.

1) Sva goveda koja se uvoze za rasplod i tov moraju
se nakon uvoza i provedenih dijagnostičkih postupaka u karanteni upisati u
Jedinstveni registar domaćih životinja. Sva goveda iz uvoza, u slučaju klanja
iz nužde ili bilo kojeg razloga isključenja iz uzgoja s upućivanjem na klanje
ili neškodljivo uništavanje, obvezno moraju biti testirana na prisutnost GSE
bez obzira na starost životinje.

2) Sve ovce i koze koje se uvoze za rasplod moraju se
nakon uvoza i provedenih dijagnostičkih postupaka u karanteni upisati u poseban
REGISTAR OVACA I KOZA IZ UVOZA pri Upravi za veterinarstvo.

3) Sva goveda, ovce i koze iz uvoza moraju biti
praćene u skladu s Programom praćenja i dijagnostike animalnih spongiformnih
encefalopatija.

4) Program praćenja i dijagnostike animalnih
spongiformnih encefalopatija provodi Uprava za veterinarstvo i Hrvatski
veterinarski institut.

VIII.

Danom stupanja na snagu ove Naredbe prestaje važiti
Nared­ba o zabrani uvoza u Republiku Hrvatsku radi sprječavanja unošenja
transmisivnih spongiformnih encefalopatija (»Narodne novine«, br. 79/2004).

IX.

Ova Naredba stupa na snagu danom objave u »Narodnim
novinama«.

Klasa:
322-01/04-01/95
Urbroj: 525-01-05-01
Zagreb, 4. siječnja 2005.

Ministar
**Petar Čobanković**, v. r.

if !supportEmptyParas endif

if !supportEmptyParas endif

Prilog 1.

|  |  |  |  |
| --- | --- | --- | --- |
| Kategorija 1. | Kategorija 2. | Kategorija 3. | Kategorija 4. |
| Argentina | Indija | Albanija | Ujedinjeno |
| if !supportEmptyParas endif | if !supportEmptyParas endif | if !supportEmptyParas endif | Kraljevstvo |
| if !supportEmptyParas endif | if !supportEmptyParas endif | if !supportEmptyParas endif | Velike Britanije |
| if !supportEmptyParas endif | if !supportEmptyParas endif | if !supportEmptyParas endif | i Sjeverne Irske |
| Australija | Kanada | Andora | if !supportEmptyParas endif |
| Botsvana | Kenija | Austrija | if !supportEmptyParas endif |
| Brazil | Kolumbija | Belgija | if !supportEmptyParas endif |
| Čile | Kosta Rika | Bjelorusija | if !supportEmptyParas endif |
| Island | Mauricijus | Bugarska | if !supportEmptyParas endif |
| Namibija | Nigerija | Cipar | if !supportEmptyParas endif |
| Nikaragva | Pakistan | Češka | if !supportEmptyParas endif |
| Norveška | SAD | Danska | if !supportEmptyParas endif |
| Nova Kaledonija | Švedska | Estonija | if !supportEmptyParas endif |
| Novi Zeland | if !supportEmptyParas endif | Finska | if !supportEmptyParas endif |
| Panama | if !supportEmptyParas endif | Francuska | if !supportEmptyParas endif |
| Paragvaj | if !supportEmptyParas endif | Grčka | if !supportEmptyParas endif |
| Salvador | if !supportEmptyParas endif | Italija | if !supportEmptyParas endif |
| Singapur | if !supportEmptyParas endif | Izrael | if !supportEmptyParas endif |
| Svaziland | if !supportEmptyParas endif | Japan | if !supportEmptyParas endif |
| Urugvaj | if !supportEmptyParas endif | Latvija | if !supportEmptyParas endif |
| Vanuatu | if !supportEmptyParas endif | Litva | if !supportEmptyParas endif |
| if !supportEmptyParas endif | if !supportEmptyParas endif | Luksemburg | if !supportEmptyParas endif |
| if !supportEmptyParas endif | if !supportEmptyParas endif | Mađarska | if !supportEmptyParas endif |
| if !supportEmptyParas endif | if !supportEmptyParas endif | Makedonija | if !supportEmptyParas endif |
| if !supportEmptyParas endif | if !supportEmptyParas endif | Malta | if !supportEmptyParas endif |
| if !supportEmptyParas endif | if !supportEmptyParas endif | Nizozemska | if !supportEmptyParas endif |
| if !supportEmptyParas endif | if !supportEmptyParas endif | Njemačka | if !supportEmptyParas endif |
| if !supportEmptyParas endif | if !supportEmptyParas endif | Poljska | if !supportEmptyParas endif |
| if !supportEmptyParas endif | if !supportEmptyParas endif | Portugal | if !supportEmptyParas endif |
| if !supportEmptyParas endif | if !supportEmptyParas endif | Republika Irska | if !supportEmptyParas endif |
| if !supportEmptyParas endif | if !supportEmptyParas endif | Rumunjska | if !supportEmptyParas endif |
| if !supportEmptyParas endif | if !supportEmptyParas endif | San Marino | if !supportEmptyParas endif |
| if !supportEmptyParas endif | if !supportEmptyParas endif | Slovačka | if !supportEmptyParas endif |
| if !supportEmptyParas endif | if !supportEmptyParas endif | Slovenija | if !supportEmptyParas endif |
| if !supportEmptyParas endif | if !supportEmptyParas endif | Švicarska | if !supportEmptyParas endif |
| if !supportEmptyParas endif | if !supportEmptyParas endif | Španjolska | if !supportEmptyParas endif |
| if !supportEmptyParas endif | if !supportEmptyParas endif | Turska | if !supportEmptyParas endif |

if !supportEmptyParas endif

if !supportEmptyParas endif

Naredba, NN 15/2005-246